stanford-oval/wikipedia huggingface dataset:
פולמוס הרמב"ם
הפולמוס על רעיונותיו הפילוסופיים של הרמב"ם

הפולמוס החל עוד בחייו של הרמב"ם, ונגע להנחות היסוד ומתודות הדיון והחשיבה שבהן השתמש הרמב"ם. "מורה נבוכים" עוסק בשאלות פילוסופיות כלליות שאינן נוגעות רק להלכה, והרמב"ם לא מסתיר בו את השפעתם של אריסטו ושל הפילוסופיה היוונית על חשיבתו – השפעה שניכרת גם ב"ספר המדע". גישה חדשנית זו עוררה עליו את זעמם של חכמים מסורתיים רבים, והללו ראו בו סכנה למסורת.
עוד בחייו תקפוהו רבי שמואל בן עלי מבגדד ורבי מאיר הלוי אבולעפיה על דרכו הפילוסופית ובייחוד על פירושיו בענייני תחיית המתים, הרמב"ם ביאר את דבריו ב"מאמר התחיה", ככל הנראה מפני שהוא היה עדיין חי וספר מורה נבוכים טרם התפרסם, דבריהם נפלו על אוזניים ערלות.
הפולמוס המרכזי החל בעיר מוֹנְפֶּלְיֶה שבדרום צרפת בשנת 1232 – כארבעים שנה לאחר פרסום "מורה נבוכים". ראשיתו בהתנגדות פומבית שהביע רבי שלמה מן ההר ושניים מתלמידיו – רבי יונה גירונדי ורבי דוד בן שאול – לספר מורה נבוכים, דבריו קוממו את בני עירו ואלו גייסו לצידם מיימוניים נוספים מרחבי פרובנס, במצוקתו שיגרו מן ההר ותלמידיו מכתב לחכמים שונים בצרפת, חלקם מבעלי התוספות, והללו הצדיקוהו ואף הרחיקו לכת והטילו חרם על ספרי הרמב"ם, והפיצו את דבר החרם בקהילות צרפת וספרד.
רבי שלמה מן ההר ורבי יונה גירונדי הסבירו כי התרגומים העבריים של מורה הנבוכים גורמים לרבים להאמין בדעות שגויות ואף לזלזל במצוות אף כתבו על הרמב"ם כי: ”אם גם אמת הדבר שהיה נזהר בכל מצוות שבתורה, הלא מצינו גדול ממנו ששימש 90 שנים בכהונה גדולה ולבסוף נעשה צדוקי.” [דרוש מקור]. על דבריהם הגיב הרמב"ן בחריפות באגרתו לרבני צרפת, אך בתגובה הכחיש רבי שלמה מן ההר בתוקף וטען: "מעולם לא יצא מפינו שום שמץ וגנות ברב ובתורתו, כי חביבים וערבים עלינו דבריו מאוד".
לעג חריף יותר נמצא בשיר שנכתב על ידי רבי משולם דפיירא מתלמידי רבינו יונה ממתנגדי הרמב"ם:
"מורה נבוכים החרש, פיך בלום / הן הדברים לא שמענו עד הלום

מורה נבוכים לנבואות עמך מדון ומלחמה בך יתגרו

חדש אמרים ספרך לא נכתבו כהם בהגדות ולא נזכרו".
דבריהם גרמו לפולמוס רחב ברחבי ספרד, וקהילות רבות התנגדו נחרצות לחרם.
והנה בקנאתינו באש עברתינו דברנו לכל הקהילות אשר בכל מלכות ארגון להקהל ולעמוד על נפשם להיות ידיהם עמנו להלחם בהם ולקדש שם אלהינו המחולל ביניהם, ולהסכים לנדותם ולהחרימם ומקהל הגולה להבדילם מעתה ועד עולם, כאשר עשינו אנחנו קהל סרקסטא, שהחרמנו ונדינו שלמה ב"ר אברהם השוכן בהר ושני תלמידיו דוד ויונה.
החרם יצא מאת קהילות לוניל ונרבונה שבפרובנס והתפשט לסרגוסה וקהילות אחרות בארגון, הרד"ק, מתומכי הרמב"ם, נדד ברחבי ספרד כדי להגן על הרמב"ם, אך בשל התנגדותו של רבי יהודה אלפאכר הצלחתו הייתה חלקית.
תומכי הרמב"ם האשימו את רבי שלמה מן ההר וחכמי צרפת בהגשמה ואפיקורסות מתוך אי ידיעת הפילוסופיה. על אף המשתמע המקובלים אשר לא היו מיימוניים, כמעט ולא נטלו חלק בוויכוח, הן בשל אמונתם בחלקים רבים מהפילוסופיה המיימונית, והן בשל העובדה שאף הם פירשו פסוקים בצורה אליגורית, רבי יעקב בן ששת בספרו "משיב דברים נכוחים" יצא נגד הפילוסופיה אך דבריו כוונו נגד מאמר "יקוו המים" של רבי שמואל אבן תבון ונגעו בשאלת ההשגחה והבריאה ולא בנושאי הפולמוס העכשווי.
בין הלוחמים נמנה גם רבי אברהם בן הרמב"ם אשר על אף ריחוקו הגאוגרפי יצא ללחום על כבוד אביו ואף חיבר ספר בשם "מלחמות השם" בו תקף את רבי שלמה מן ההר וחבריו.
הפולמוס על רעיונותיו הפילוסופיים של הרמב"ם > השרפה

לטענת רבי אברהם בן רמב"ם, המתנגדים פנו לאינקוויזיציה והיא שרפה את ספרי הרמב"ם. וכך כתב בהקדמה לספרו מלחמות ה':
מה בערו האומרים כי בערו-
דברי חמודות יקרו מזהב:
אש אכלה המה ואיך אש תאכלם,
בינו לזאת בוערים ועוזרי רהב:
איך זה, אבל עלו כמו תשבי לאל-
באש, וכמלאך בתוך הלהב:
רבי דוד קמחי, מתומכי הרמב"ם, מתאר כך את פנייתו של ר' שלמה מן ההר לכנסייה:
"ראו כי בני עמנו רובם מינים וכופרים כי נפתו לדברי רבינו משה ממצרים (הרמב"ם) אשר כתב ספרי מינות. ואתם מבערים את המינים שלכם, בערו את שלנו. וצוו לשרוף את הספרים ההם, והם ספר מדע וספר מורה."
רבי יונה גירונדי, שנמנה עם מתנגדיו של הרמב"ם בתחילה, שינה את דעתו בעקבות שרפת הספרים, ואף טען ששרפת התלמוד בפריז, שהתרחשה שנים מועטות לאחר מכן, ב-1244, אירעה כעונש משמיים על שרפת ספרי הרמב"ם.
לדעת אברהם גרוסמן לא שרפו ממש את ספרי הרמב"ם אלא רק החרימו אותם, לדעת עזריאל שוחט הספרים צונזרו וחוללו אך לא נשרפו.
הפולמוס על רעיונותיו הפילוסופיים של הרמב"ם > פשרת הרמב"ן

הרמב"ן כתב שתי אגרות מפורסמות בניסיון לגשר בין הצדדים. אחת מהן מוענה ל"נשיאי ארגון אצילי נאבארא ושרי קשטיליא", וקוראת להם להתעלם מהחרם של חכמי צרפת עד שיבואו הצדדים בפני בית דין, ובשנייה, מנסה לשכנע את חכמי צרפת לבטל את החרם על כתבי הרמב"ם.
בראש האיגרת מכופף הרמב"ן את קומתו בפני חכמי צרפת ומאריך בשבחם, לאחר מכן מסביר שהרמב"ם הוכרח לכתוב את ספרו נגד הפילוסופיה שהתפשטה בספרד, וכדי לענות תשובות לציבור אשר הושפע מכתבי אריסטו, לאחר מכן תוקף את חכמי צרפת על זלזולם ברמב"ם ומתאר את פועלו החשוב והנצרך, בהמשך עונה לתשובות להשגות בענייני גיהנום והגשמה, לאחר מכן קורא לביטול החרם על הספר ומסכם שאת ספר מורה נבוכים יש ללמוד בצורה פרטנית ולא ציבורית וחכמי צרפת צריכים לשים את כובד משקלם על כך ולתקן תקנות בלימוד פילוסופיה. כמו כן מבקש לנהוג בכבוד ברבי שלמה מן ההר.
בהמשך הפולמוס עשרה מתומכי הרמב"ם בעיר בדרש כתבו דברי שטנה על רבינו יונה והצביעו על פגם במשפחתו. מכיוון שאימו של הרמב"ן הייתה אחות אביו של רבינו יונה, וגם בנו של הרמב"ן היה נשוי לבתו של רבינו יונה ולעז זה היה גם עליו, כתב נגדם שתי איגרות חריפות, בהן תקף את הכותבים הן מהפן ההלכתי והן מהפן המוסרי. כמו כן פנה לרבי משולם בעל ספר ההשלמה שהיה מתומכי הרמב"ם וביקשו שישתיק את המלעיזים. גם בכתבי רבינו יונה אפשר למצוא הדים לעלילה זו: "ועוד על עניין אחר נמשל לחץ. כי שולף החרב אם נכמרו רחמיו על האדם בהתחננו אליו. ישיב חרבו אל נדנה. לא כן זורק החץ כי אין בידו להשיבה. כן בעל לשון הרע. אחר אשר יצא הדבר מפיו לא יוכל לתקון. ופעמים שידבר על פגם משפחה. והזיק כל הדורות הבאים אחריו. ולא תגיע אליו מחילה מזה. על כן אמרו רבותינו זכרונם לברכה כי המדבר בפגם המשפחה אין לו כפרה עולמית. והנה המשלח לשונו. גם על הקדושים אשר בארץ המה ידבר. כי על מי לא עברה רעתו תמיד".
מפני שהלעז יצא על ידי נכבדי העיר, רמב"ן פנה למלך והוא החליף את צורת השליטה בקהילה היהודית מנשיאים (המיימונים אברהם ויהודה בני חסדאי) לנאמנים נבחרים שהיו מקבוצתו של רמב"ן – הקבוצה המפשרת, לנאמנים ניתן כוח של הטלת קנסות וסילוק אנשים מהעיר, ואף לדון דיני ממונות ליהודים.
הפולמוס על רעיונותיו הפילוסופיים של הרמב"ם > הפולמוס האחרון - מקובלי עכו נגד הרמב"ם

אחרי שריפת כתבי הרמב"ם ב-1233 ושריפת התלמוד בפריז ב-1244 עלו תלמידי רבי יחיאל מפריז לארץ ישראל, כחלק מעליית בעלי התוספות, והתיישבו בעכו בשנת 1260 לערך והקימו בה ישיבה.
ב-1280 בערך, מתנגדי הרמב"ם מבין הקהילה הצרפתית בעכו, ובראשם רבי שלמה פטיט, החרימו את כתבי הרמב"ם וההוגים בהם. כחלק מהפולמוס הושחתה מצבת הרמב"ם.
בתגובה, הגיע לעכו בשנת 1288 רבי דוד הנגיד נכד הרמב"ם, ובסיוע רבי דוד בן דניאל וחכמים נוספים הטיל חרם נגדי על רבי שלמה פטיט.
הפולמוס לא הסתיים עד חורבנה של הקהילה היהודית בעכו במהלך הכיבוש הממלוכי בשנת ה'נ"א (1291).
ראו גם

איגרת הרמב"ן לחכמי צרפת
עמדתו של הרמ"ה בפולמוס נגד הרמב"ם
רמב"ן בפולמוס הרמב"ם
לקריאה נוספת

הרב ראובן מרגליות, ספר מלחמות ה' לרבי אברהם בן הרמב"ם, כולל מבוא ותולדות הוויכוח.
יהושע פראוור, תולדות היהודים בממלכת הצלבנים, הוצאת יצחק יד בן-צבי, ירושלים, תשס"א (2000), פרק תשיעי: פולמוס עכו, עמ' 273–281.
יצחק בער, תולדות היהודים בספרד הנוצרית, תל אביב תשי"ט, עמ' 56–64.
עודד ישראלי, הרמב"ן ביוגרפיה אינטלקטאולית, הוצאת מאגנס, ירושלים תש"פ, עמ' 70–106.
רם בן שלום, יהודי פרובנאס: רנסאנס בצל הכנסייה, האוניברסיטה הפתוחה, רעננה תשע"ז, 517–538.
בדיקת אולטרה סאונד רפואית

בדיקת אולטרה סאונד של הלב (אקו-קרדיוגרפיה) אצל תינוק.
שלפוחית שתן (במתאר פרפר שחור) וערמונית מוגדלת בדימות אולטרה סאונד
דימות אולטרה סאונד תלת־ממדית של עובר בשבוע ה-20 לחייו
דימות אולטרה סאונד דופלר של עורק תרדמני
בדיקת אולטרה סאונד או בדיקה על-שמעית היא בדיקת דימות בעזרת אולטרה סאונד (על-שמע), המשמש בעיקר לדימות איברים פנימיים, גודלם, המבנה שלהם ופגיעות בהם.
בדיקות אולטרה סאונד נמצאות בשימוש נרחב ברפואה, בעיקר בגסטרואנטרולוגיה (רפואת הקיבה והמעיים), קרדיולוגיה (רפואת לב), גינקולוגיה (רפואת נשים) ומיילדוּת, אורולוגיה (רפואת דרכי השתן), אנדוקרינולוגיה (רפואת מערכת ההפרשה וההורמונים) ואורתופדיה, ואף בתחום ההנדסי בבדיקות לא הורסות.
בדיקת אולטרה סאונד דופלר היא דימות של תנועה באיבר - בדיקה בעזרת אולטרה סאונד של זרימת דם לאיבר הנבדק, המתבסס על אפקט דופלר. לדוגמה: בדיקת דופלר של ציסטה, או בדיקת דופלר של כלי דם באישה בהריון, הבודקת את זרימת הדם בחבל הטבור.
עיקרון פעולת בדיקת האולטרה סאונד

מכשיר האולטרה סאונד מבוסס על עיקרון ההד.
המכשיר מורכב מיחידת עיבוד ותצוגה וממתמר. המתמר ממיר אותות חשמליים לגלי קול וגלי קול מוחזרים לאותות חשמליים.
במהלך הפעולה מפיק המתמר גלי קול בתדירות גבוהה הנעה בין 2 ל-15 MHz , על ידי הזרמת זרם חשמלי דרך גבישים פיאזואלקטרים. גלי קול אלה הם סוג של אנרגיה לא-מייננת, למרות זאת הם יכולים לייצר אפקטים מכנים ותרמיים משמעותיים, התלויים בעיקר בתדירות, עוצמה, משך החשיפה וסוג הרקמה המוקרנת. בניגוד לאוויר, המים מהווים מוליך טוב לאנרגיית האולטרה סאונד, לכן בתווך שבין הגוף והמתמר נהוג למרוח חומר צימוד העשוי בעיקרו ממים.
במעבר הגלים ברקמות ותווכים שונים בגוף, אנרגיית הגלים מוחזרת למתמר אשר קולט אנרגיה זו ועל ידי אפקט פיאזואלקטרי הופכי נוצר אות חשמלי  .
האותות החשמליים עוברים אל יחידת העיבוד והתצוגה. יחידת העיבוד והתצוגה מתרגמת בעזרת תוכנת מחשב את האותות החשמליים לתמונה הנראית לנו במסך.
עיבוד המידע שמתקבל מהמתמר מתבסס על העובדה כי כאשר החומר מוצק יותר, כלומר החלקיקים מסודרים בצורה דחוסה יותר, כך גלי הקול יתקשו לעבור דרכו ותהיה החזרה גדולה יותר. לעומת זאת, נוזלים מוליכים טוב יותר את גלי האולטרה סאונד ולכן תהיה מהם פחות החזרה. כתוצאה מכך, בתמונה שמתקבלת רואים את הנוזלים בצבע שחור לעומת עצמות ואבנים המייצרים תמונה בגוון בהיר יותר .
מכשירי אולטרה סאונד מנוצלים גם למחקרים אלסטוגרפיים של הרקמות.
עיקרון פעולת בדיקת האולטרה סאונד > צל אקוסטי

צל אקוסטי היא הפרעה בבדיקת האולטרה סאונד אשר מתרחשת כאשר גל האולטרה סאונד חוצה את הגבול שבין שני תווכים העשויים מחומרים שונים. במצב זה, הגל מוחזר כמעט באופן מלא כך שהחלק הנמצא מעבר לגבול מוחשך ולמעשה לא מתקבל מידע אנטומי בחלק זה. צל אקוסטי יכול להתרחש במעבר בין אוויר-רקמה, רקמה-עצם, רקמה-פצע. צל זה יכול לעזור בזיהוי אבני מרה או רמות עמוד השדרה .
שליטה על גלי האולטרה סאונד

ישנן מספר שיטות שונות אשר שולטות על האופן בו גלי האולטרה סאונד ייפלטו מהמתמר. פליטה של הגלים יכולה להיות בצורה רציפה או לסירוגין. בפליטה רציפה נעשה שימוש במצב של אולטרה סאונד דופלר, בזמן שפליטה לסירוגין נעשית במצב (B (Brightness שנחשב לנפוץ ביותר .
שינוי תדירות גלי האולטרה סאונד תאפשר שליטה על חדירתם והרזולוציה של התמונה המתקבלת. ככל שהתדירות תהיה גבוהה יותר, הרזולוציה תהיה טובה יותר אך עומק החדירה יקטן, וההפך עבור תדירות נמוכה יותר. לכן, עבור נבדקים בעלי עודף משקל ואיברים פנימיים (עמוקים) נעשה שימוש בתדרים נמוכים, ועבור בדיקה שיטחית בתדרים גבוהים .
יתרונות הדמיה באמצעות אולטרה סאונד

הדמיה טובה של שרירים ושל רקמות רכות; שימושי במיוחד להתווית נקודות המפגש בין מוצקים לחללים מלאי נוזלים.
התמונות הן "בשידור חי", כך שהמפעיל יכול לבחור באופן דינמי את החתך המתאים ביותר לבדיקה ולאיתור שינויים, מה שבמקרים רבים מאפשר דיאגנוזה מהירה.
מראה את המבנה כמו גם את היבטים מסוימים של תפקוד האיברים.
הבדיקה לרוב איננה בדיקה פולשנית, ולא גורמת כל תופעות לוואי אצל הנבדק.
למעט צום בחלק מהדמיות האולטרה סאונד, אין צורך בכל הכנות נוספות כמו בבדיקות אחרות, בהן יש צורך לבלוע חומר מסוים או לקבל זריקת טשטוש.
הבדיקה עצמה גורמת אי-נוחות לנבדק רק לעיתים נדירות.
ציוד הבדיקה נפוץ מאוד וגמיש יחסית; ניתן לבצע בדיקות בצד המיטה.
צוות הבדיקה יכול ברוב המקרים לכלול רק אדם אחד (רופא או טכנאי).
חסרונות הדמיה באמצעות אולטרה סאונד

אולטרה סאונד לא יכול לחדור דרך עצמות, ומתפקד גרוע כאשר יש גז במרווח שבין המתמר לבין האיבר הנבדק (עקב כך מורחים על אזור הבדיקה ג'ל או נוזל צימוד שיימנע חדירת אוויר בין האזור הנבדק לגשיש הבדיקה). כך למשל, גם כאשר יש גזים במערכת העיכול הם עלולים להפריע לבדיקת אולטרה סאונד של הלבלב.
גם ללא עצמות או אוויר, עומק החדירה של אולטרה סאונד מוגבל, מה שמקשה על בדיקת איברים הרחוקים מפני הגוף, בעיקר אצל חולים שמנים במיוחד.
השיטה תלויה במפעיל. נדרשת מידה רבה של כישרון כמו גם ניסיון רב כדי להפיק הדמיות באיכות טובה ולבצע אבחונים מדויקים.
בין 80% ל-90% מטכנאי האולטרה סאונד חווים בעיות בשרירי השלד הקשורות באופן ביצוע הבדיקה .
היסטוריה

הדמיה באמצעות אולטרה סאונד הומצאה ב-1953 באוניברסיטת לונד על ידי הקרדיולוג אינגֶה אדלר וקרל הלמוט הרץ (בנו של חתן פרס נובל גוסטב לודוויג הרץ), שהיה סטודנט בלימודי מוסמכים במחלקה לפיזיקה גרעינית.
אדלר שאל את הרץ אם ניתן יהיה להשתמש במכ"ם כדי להתבונן אל תוך גוף האדם, אך הרץ אמר שהדבר אינו אפשרי. עם זאת, הוסיף, אולי ניתן לעשות זאת בתדרים על-קוליים. הרץ הכיר מכשירים שאפשרו בדיקת חומרים בעזרת תדרים על-קוליים, ויחדיו הם פתחו את הרעיון להשתמש בשיטה זו ברפואה.
המדידה המוצלחת הראשונה של פעילות לב התבצעה ב-29 באוקטובר 1953, בעזרת מכשיר שהושאל מחברה לבניית אוניות. ב-16 בדצמבר באותה השנה, השתמשו בשיטה לביצוע סריקה אולטרה סונית של המוח. בדיקות המיילדוּת הראשונות התבצעו בסקוטלנד באמצע שנות ה-60.
ראו גם

בדיקת אולטרה סאונד להריון
אולטרסאונד גינקולוגי
אקוקרדיוגרפיה
סונולוגיה
אולטראסאונד אנדוסקופי
הערות שוליים

↑  Jørgen Arendt Jensen, Medical ultrasound imaging, Progress in Biophysics and Molecular Biology 93, 2007-01, עמ' 153–165 doi: 10.1016/j.pbiomolbio.2006.07.025
↑  Michael A. Schellpfeffer, Ultrasound imaging in research and clinical medicine, Birth Defects Research. Part C, Embryo Today: Reviews 99, 2013-06, עמ' 83–92 doi: 10.1002/bdrc.21032
↑  Practical guide to emergency ultrasound, Philadelphia, Pa.: Lippincott Williams & Wilkins, 2006, ISBN 0-7817-7858-1
↑  Ricky Hu, Rohit Singla, Farah Deeba, Robert N. Rohling, Acoustic Shadow Detection: Study and Statistics of B-Mode and Radiofrequency Data, Ultrasound in Medicine & Biology 45, 08 2019, עמ' 2248–2257 doi: 10.1016/j.ultrasmedbio.2019.04.001
↑  Fikri M. Abu-Zidan, Ashraf F. Hefny, Peter Corr, Clinical ultrasound physics, Journal of Emergencies, Trauma, and Shock 4, 2011-10, עמ' 501–503 doi: 10.4103/0974-2700.86646
↑  Nicholas J. Hangiandreou, AAPM/RSNA physics tutorial for residents. Topics in US: B-mode US: basic concepts and new technology, Radiographics: A Review Publication of the Radiological Society of North America, Inc 23, 2003-07, עמ' 1019–1033 doi: 10.1148/rg.234035034
↑  Gill Harrison, Allison Harris, Work-related musculoskeletal disorders in ultrasound: Can you reduce risk?, Ultrasound (Leeds, England) 23, 2015-11, עמ' 224–230 doi: 10.1177/1742271X15593575
↑  מצלמת־קול לקביעת הריון, דבר, 26 ביולי 1966
| --- | --- |
בקרת זהויות :  NLI: 987007560829105171  BnF: cb11931925j (data)  GND: 4248514-9  LCCN: sh85139483  NDL: 01003919  NKC: ph116526
אשלי רוברטס

| --- | --- |

 לידה:  14 בספטמבר 1981 (בת 43) פיניקס, אריזונה, ארצות הברית
 שם לידה:  אשלי אלין רוברטס
 מוקד פעילות:  ארצות הברית
 תקופת הפעילות:  מ-2001
 מקום לימודים:  Shadow Mountain High School 
 עיסוק:  זמרת, רקדנית, שחקנית, דוגמנית, מנחת טלוויזיה
 סוגה:  R&B • פופ • אלקטרופופ
 שפה מועדפת:  אנגלית 
 כלי נגינה:  קול
 חברת תקליטים:  A&M • אינטרסקופ • מטרופוליס • צ'רי רד
 שיתופי פעולה בולטים:  הפוסיקט דולז
 www.ashleyrobertsonline.com
 פרופיל ב-IMDb
 
אשלי אלין רוברטס (באנגלית:  Ashley Allyn Roberts; נולדה ב-14 בספטמבר 1981) היא זמרת, רקדנית, שחקנית ודוגמנית אמריקאית, הידועה בעיקר בשלל היותה חלק מלהקת הבנות הפוסיקט דולז. את אלבום הבכורה שלה Butterfly Effect, הוציאה בשנת 2014 והוא זכה להצלחה בעיקר במצעדי חברת המצעדים הרשמית.
בשנת 2014, הוציאה את הלהיט "Woman Up" שהצליח להגיע למקום החמישי במצעד שירי הפופ הבריטי.
ביוגרפיה

רוברטס נולד בפיניקס, אריזונה, ולמדה בבית הספר התיכון Shadow Mountain. היא ממוצא ולשי. היא התחילה לרקוד בגיל שלוש ולשיר בגיל שמונה. אביה של רוברטס היה מתופף של האמהות והאבות ולימים הפך לסוחר רכבים, בעוד אמה הייתה מדריכת פילאטיס. שניהם נתנו לה השראה להיות חלק מתעשיית הבידור.
שערה של רוברטס היה בצבע שחור בשנות העשרה שלה, כפי שמוצג בווידאו קליפים "Oh Aaron" ו-"Not Too Young, Not Too Old" של ארון קרטר.
קריירה

את הקריירה המוזיקלית שלה החלה רוברטס בשנת 2001, תוך שבשנת 2003 הצטרפה לאחת מלהקות הבנות המצליחות ביותר בכל הזמנים, הפוסיקט דולז. הלהקה השתתפה בפסקולי הסרטים "תפוס ת'כריש", עם השיר "We Went As Far As We Felt Like Going" וב-"הנרקוד?", כאשר ביצעה גרסת כיסוי ללהיט הישן "Sway" של דין מרטין (שיר מקסיקני במקור). בסוף שנת 2005 יצא הסינגל הראשון, "Don't Cha", מתוך אלבום הבכורה שלה, PCD (המציין את ראשי התיבות של שם הלהקה).
לאחר ההצלחה לה זכתה רוברט עם הלהקה, החליטה לפתח קריירת סולו ובשנת 2014 הוציאה את אלבום הבכורה שלה, Butterfly Effect. מתוך האלבום, יצא הלהיט "Woman Up", שהצליח להגיע בשיאו למקום החמישי במצעד הדאנס הבריטי.
דיסקוגרפיה > אלבומי אולפן

2014: Butterfly Effect
פילמוגרפיה

| שנה | שם | תפקיד | הערות | מקור |
| --- | --- | --- | --- | --- |
| 2010 | "Dance Your Ass Off" | שופטת אורחת |  |  |
| 2012 | "90210" | פני | פרק 1 |  |
| 2012 | "I'm a Celebrity...Get Me Out of Here!" | מתחרה | עונה 12 |  |
| 2013–14 | "Dancing on Ice" | שופטת | עונות: 8–9 |  |
| 2013–16 | "Ant & Dec's Saturday Night Takeaway" | מגישה | עונות: 10–13 |  |
| 2015 | "The Jump" | מתחרה | עונה 2 |  |
| 2016–17 | "1st Look" | מארחת |  |  |
| 2017 | "Let It Shine" | שופטת אורחת | פרק 1 |  |
| 2018 | "Strictly Come Dancing" | מתחרה | עונה 16 |  |
פרסים ומועמדויות

| שנה | טקס | קטגוריה | מועמדות | תוצאה | מקור |
| --- | --- | --- | --- | --- | --- |
| 2007 | פרס גראמי | "ביצוע הפופ הווקאלי הטוב ביותר של צמד או הרכב" | "Stickwitu" | מועמדות |  |
הערות שוליים

↑  Official Independent Albums Chart Top 50, Official Charts Company (באנגלית)
1 2  Official Charts - Home of the Official UK Top 40 Charts, www.officialcharts.com
↑  Aaron Carter – I'm not too old, Not too Young. YouTube. Retrieved November 8, 2012.
↑  Ashley Roberts (2) - Butterfly Effect, Discogs (באנגלית)
1 2  Rianne Houghton, Strictly's Ashley responds to dance training complaints, Digital Spy, ‏2018-08-17 (באנגלית)
↑  Amy Bell, Charlie Brooks wins 'I'm a Celebrity', Digital Spy, ‏2012-12-01 (באנגלית)
↑  Ben Lee, Ant & Dec's Takeaway brings back Ashley Roberts, Digital Spy, ‏2016-02-19 (באנגלית)
↑  Tasha Hegarty, Who was evicted from The Jump?, Digital Spy, ‏2015-02-02 (באנגלית)
↑  Jonathan Kuperberg 06 October 2015, Ashley Roberts to Host NBC Owned TV Stations’ ‘1st Look’, Broadcasting Cable (באנגלית)
↑  "Let It Shine, Episode 7". BBC One. Retrieved September 27, 2020., www.bbc.co.uk
↑  Ashley Roberts opens up about 'emotional ride' of being on Strictly, Evening Standard, ‏2019-08-26 (באנגלית)
↑  Ashley Roberts, GRAMMY.com, ‏2019-11-19 (באנגלית)
| הפוסיקט דולז |
| --- | --- | --- |
| ניקול שרזינגר • כרמית בכר • ג'סיקה סוטה • קימברלי ויאט • אשלי רוברטס   מלודי תורנטון   דיסקוגרפיה • שירים • פרסים ומועמדויות | ניקול שרזינגר • כרמית בכר • ג'סיקה סוטה • קימברלי ויאט • אשלי רוברטס   מלודי תורנטון   דיסקוגרפיה • שירים • פרסים ומועמדויות |  |
| אלבומי אולפן | PCD • Doll Domination |  |
| מיני-אלבומים | Doll Domination – The Mini Collection |  |
| אלבומי וידאו | Live from London |  |
| סינגלים | "Sway" • "Don't Cha" • "Stickwitu" • "Beep" • "Buttons" • "I Don't Need a Man" • "Wait a Minute" • "When I Grow Up" • "Whatcha Think About That" • "Out of This Club" • "I Hate This Part" • "Bottle Pop" • "Jai Ho! (You Are My Destiny)" • "Hush Hush; Hush Hush" • "React" |  |
| סינגלים שיווקיים | "Feeling Good" • "Right Now" |  |
| טלוויזיה | Pussycat Dolls Present (The Search for the Next Doll • Girlicious) |  |
| סיבובי הופעות | PCD World Tour • Doll Domination Tour • Unfinished Business |  |
| ערכים קשורים | Robin Antin • Kaya Jones |  |
| --- | --- |
בקרת זהויות :  LCCN: n83047071  MusicBrainz: 64f177b1-00c4-46d5-b04f-84b00f27483f  VIAF: 72764312   WorldCat (עם VIAF): 72764312
סונינג פלאזה, וושי

| --- | --- |

 מידע כללי
 סוג:  גור שחקים
 שימוש:  מלון, חדרי משרדים, דירות שירות
 מיקום:  וושי
 מדינה:  הרפובליקה העממית של סין 
 בעלים:  סונינג נדל"ן 
 הקמה ובנייה
 תקופת הבנייה:  2010–2014 (כ־4 שנים)
 תאריך פתיחה רשמי:  2014 
 סגנון אדריכלי:  אדריכלות פוסט-מודרנית 
 מידות
 גובה:  328 מטר (1,076 רגל) מטר
 שטח:  116,580 מטר רבוע
 קומות:  68 (+4 קומות תת-קרקעיות)
 
 קואורדינטות:  31°34′41″N 120°17′55″E﻿ / ﻿31.578019444444°N 120.29850555556°E﻿ / 31.578019444444; 120.29850555556
  (למפת ג'יאנגסו מוגדלת) נאנג'ינג סוג'ואו וושיסונינג פלאזה, וושי(למפת ג'יאנגסו רגילה) נאנג'ינג סוג'ואו וושיסונינג פלאזה, וושי
 
וושי סונינג פלאזה 1 הוא גורד שחקים הממוקם בעיר וושי, שבמחוז ג'יאנגסו שבסין. המגדל מתנשא לגובה של 328 מטר (1,076 רגל) וכולל כ-68 קומות (+4 קומות תת-קרקעיות). בניית המגדל החלה בשנת 2010 והסתיימה כעבור 4 שנים, בשנת 2014. המגדל אשר משמש כמלון, מגדל משרדים, וכולל גם דירות שירות משתרע של שטח של 116,580 מטרים רבועים. המלון במגדל כולל 350 חדרים.
ראו גם

המגדלים הגבוהים בעולם
מגדל וורף טיימס סקוור
וושי מאוי סיטי - מלון מריוט
הערות שוליים

↑  http://skyscrapercenter.com/building/wuxi-suning-plaza-1/8701
רומן בספטמבר

| --- | --- |

כרזת הסרט רומן בספטמבר
 בימוי:  ויליאם דיטרל 
 הופק בידי:  האל ואליס 
 תסריט:  Robert Thoeren 
 עריכה:  וורן לאו 
 שחקנים ראשיים:  ג'ואן פונטיין ג'וזף קוטן ג'סיקה טנדי
 מוזיקה:  ויקטור יאנג 
 צילום:  צ'ארלס לאנג, אנדרו סולט
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי סרטי פרמאונט
 שיטת הפצה:  וידאו על פי דרישה 
 הקרנת בכורה:  25 באוגוסט 1950
 משך הקרנה:  104 דק' 
 שפת הסרט:  אנגלית, איטלקית
 סוגה:  סרט דרמה, סרט רומנטי 
 מקום התרחשות:  איטליה 
 הכנסות:  1,425,000 ‏$
 דף הסרט ב־IMDb
 
רומן בספטמבר (באנגלית: September Affair) הוא סרט רומנטי אמריקאי משנת 1950 שצולם בשחור-לבן עם ג'ואן פונטיין, ג'וזף קוטן וג'סיקה טנדי בתפקידים הראשיים.
הסרט צולם באתרי תיירות באיטליה כמו: רומא, נאפולי, פומפיי וקפרי.
המלחין ויקטור יאנג זכה בפרס אוסקר לפסקול המוזיקה המקורי. ג'ואן פונטיין משחקת כפסנתרנית. הקטעים שהיא "מנגנת" הם מתוך הקונצ'רטו לפסנתר מס' 2 של רחמנינוב והם מנוגנים על ידי הפסנתרן לאונרד פנריו(אנ').
השיר ספטמבר

השיר ספטמבר המושר פעמיים בסרט ומופיע בפסקול המוזיקה, חובר ב-1938 למחזמר " חופשת הניקרבוקרס" על ידי מקסוול אנדרסן (מילים) וקורט וייל (לחן) והושר על ידי וולטר יוסטון אך לא התפרסם. בסרט מאזינים זוג האוהבים לתקליט המקורי. הוא מושר גם במסעדה על ידי השחקן ג'ימי לידון המשחק בתפקיד קטן של מלח.
לאחר הקרנת הסרט הוא הפך לאחד הלהיטים הגדולים ביותר. הקליטו אותו עשרות זמרים וזמרות מהידועים ביותר כמו: פרנק סינטרה, בינג קרוסבי, נט קינג קול, יאן פירס, לו ריד, טוני בנט, אנדי ויליאמס, דין מרטין, סמי דייוויס ג'וניור, פט בון, מוריס שבלייה, שרה ווהן, אלה פיצג'רלד, פטי פייג', לנה הורן, רוזמרי קלוני ועוד.
וודי אלן השתמש בשיר בסרטו ימי הרדיו ואמר כי לדעתו זה השיר הפופולרי האמריקאי הטוב ביותר.
תקציר העלילה

מריאנה "מנינה" סטיוארט (ג'ואן פונטיין) היא פסנתרית קונצרטים מצליחה בארצות הברית. היא נמצאת בחופשה ברומא ובשדה התעופה היא פוגשת בדייוויד לורנס (ג'וזף קוטן), תעשיין אמריקאי. היא רווקה והוא במשבר נישואים עם אשתו קתרין (ג'סיקה טנדי).
הם יושבים יחד בטיסה ומשוחחים. הדייל הראשי מודיע כי לרגל תיקון המטוס ינחת בנאפולי ויתעכב שם מספר שעות.
דייוויד שוכר ג'יפ לטיול בנאפולי הם צופים על הוזוב וסועדים במסעדה כאשר דייוויד משמיע את השיר "ספטמבר" על תקליט בגרמופון המופעל ביד. האהבה ניצתת, הזמן חולף במהירות וכשהם מגיעים לשדה התעופה הם מגלים שהמטוס המריא בלעדיהם.
הם מחליטים להמשיך את חופשתם ומבקרים בפומפיי ובקפרי.
הם מגלים כי האווירון עליו היו מיועדים לטוס התרסק באוקיינוס וכי בגלל טעות טכנית הם ברשימת הנספים. היות שהם מוכרזים כאבודים הם מחליטים להעמיק את הקשר ביניהם ושוכרים וילה מהודרת. מנינה יוצרת קשר עם מורתה לפסנתר מריה סבטיני (פרנסואז רוסיי). דייוויד מעביר המחאה על שם מריה כאשת קש בתאריך שקדם לתאונה.
עורך הדין של המשפחה משכנע את קתרין לנסוע לאיטליה עם בנה דייוויד כדי לפגוש את מריה. הם נפגשים עם מריה ומנינה ומריה מציגה את מנינה כבתה המאומצת אבל הבן מזהה כי המדובר במנינה ש"נספתה" במטוס. הסוד מתגלה ודייוויד כעת מאושר כי אשתו מוכנה לתת לו גט.
הם חוזרים לניו יורק ומנינה מחדשת את הופעותיה בנגינת הקונצ'רטו לפסנתר מס' 2 של רחמנינוב אך היא מבחינה שדייוויד קשור עדיין למשפחתו ומחליטה לנתק את יחסיים ולטוס להופעות בברזיל.
פרשת האונס הקבוצתי בקרית טבעון

| --- | --- |

קריית טבעון
 מידע כללי
 סוג:  אירוע 
 מדינה:  ישראל 
 מיקום:  קריית טבעון 
 תאריך:  1994 
 
האונס הקבוצתי בקריית טבעון הייתה פרשת אונס קבוצתי של נערה בת 14 בקריית טבעון בשנת 1994. האונס התרחש 6 שנים לאחר פרשת האונס בשמרת מ-1988 אך לא זכה לתהודה רבה כמוהו.
בעקבות סיקור האונס בתקשורת, יהלי סובול כתב את השיר "כל החבר'ה" שיצא כסינגל של להקת מוניקה סקס בפברואר 1995.
רקע

הפרשה נמשכה כחודשיים, ותחילתה כשהמתלוננת הייתה בת ארבע-עשרה ושלושה חודשים. שבעת המעורבים בפרשה אשר נגדם הוגש כתב האישום לבית המשפט היו אף הם קטינים בעת הפרשה:
נאשם מס' 1 היה בן חמש-עשרה וחודש;
נאשם מס' 2 היה בן שבע-עשרה ואחד-עשר חודשים;
נאשם מס' 3 היה בן שש-עשרה;
נאשם מס' 4 היה בן חמש-עשרה ושלושה חודשים;
נאשם מס' 5 היה בן ארבע-עשרה וחודשיים;
נאשם מס' 6 בן שש-עשרה ושלושה חודשים;
נאשם מס' 7 היה בן חמש-עשרה וחמישה חודשים.